برطانوي عسکرو د هلمند ولایت سنگین ولسوالي پریښودې
برطانوي عسکر سنگین ولسوالۍ کې په کال ٢٠٠٦ کې پرځائې کړی شوې ؤ. د گل په ورځ برطانوي عسکرو د سنگین ولسوالۍ د امنیت ذمه وارۍ په رسمي توگه امریکائې عسکرو ته وسپارلې.
د برطانيي عسکرو د هلمند ولایت سنگین ولسوالۍ واک امریکائې عسکرو ته سپارلی دی. سنگین ولسوالي د برطانوي عسکرو د پاره تر ټولو زیاته خونړۍ سیمه وه. افغانستان کې د برطانيي ٣٣٧ عسکر وژل شوې دي. او دریو کې یو عسکر هم په دغه سیمه کې وژل شوی دی. برطانوي عسکر سنگین ولسوالۍ کې په کال ٢٠٠٦ کې پرځائې کړی شوې ؤ. د گل په ورځ برطانوي عسکرو د سنگین ولسوالۍ د امنیت ذمه وارۍ په رسمي توگه امریکائې عسکرو ته وسپارلې. د برطانيي ددفاع وزیر لیام فاکس وویلې چې برطانوي عسکر بایده په دې فخر محسوسوي چې دوي د افغانستان په مشکل ترین سیمه کې خپلې ذمه وارۍ سر ته رسولې دي. د سنگین ولسوالۍ نه ویستلی شوې ١٠٠٠ برطانوي عسکر به په مرکزي هلمند ولایت کې پرځائی کولی شي. برطانیي ٩٥٠٠ عکسر په افغانستان کې پرځائې کړې دي. نیټو د سږ کال په وړمبو کې دا اعلان کړی ؤ چې برطانوي عسکر به د سنگین ولایت نه ویستل کیږي او دا يي د ځواکونو د معمول بدلون گرځولی ؤ. د برطانوي پوځ لیفټیننټ کرنل پال جیمز د برطانيي خبرې ادارې بې بې سې ته د گل په ورځ وویل چې برطانوي عسکرو د سنگین په امنیت کې پرمختگ کړی ؤ او مهم گام پکښې د افغان ځواکونو په سیمه کې تربیه وه. بل خوا، نیټو ویلې په جنوبې افغانستان کې د یاغیانو سره په جگړه کې يي یو عسکر وژل شوی دی. نیټو نور څه تفصیل نه دی وړاندې کړی.